Shuib Sepahtu

Shahmira Muhammad (lahir 12 September 1984) atau lebih dikenali sebagai Shuib merupakan seorang pelawak, pelakon, pengacara, penyanyi, penyampai radio dan usahawan Malaysia. Beliau ialah bekas ahli kumpulan Sepah yang telah menjadi juara rancangan realiti Raja Lawak musim 3 pada tahun 2009 dan dan juga Maharaja Lawak pada tahun 2011. Selepas Sepah berpecah, Shuib menganggotai Kumpulan Sepahtu bersama Jep.

Kehidupan awal
Shuib dilahirkan pada 12 September 1984 di Johor Bahru, Johor dan dibesarkan di Kuala Kurau, Perak. Beliau ialah anak tunggal kepada pasangan Muhamad Ayoh Abdul Karim dan Salamiah Jalani. Selepas tamat Tingkatan 5 dan memperoleh Sijil Pelajaran Malaysia (SPM), Shuib bekerja di syarikat perkilangan yang menghasilkan produk elektronik, tisu dan kayu dan menjana pendapatan sebanyak RM1,200 setiap bulan.

Kerjaya
Shuib memulakan kerjaya lawak sebagai salah seorang peserta Raja Lawak musim ketiga bersama bekas kumpulannya, Sepah yang turut dianggotai oleh Jep dan Mamat yang mana mereka dinobatkan sebagai juara. Sepah bagaimanapun dibubarkan, Shuib dan Jep menarik diri daripada Sepah. Shuib dan Jep kemudian menubuhkan kumpulan baru yang diberi nama Sepahtu.

Kerjaya radio Shuib bermula pada 2015 apabila beliau bersama Jep dan Rahim R2 menjadi penyampai radio Sinar menerusi segmen Sepahtu Sinar. Beliau bagaimanapun, mengundurkan diri dari Sinar hanya selepas 2 tahun berkhidmat.

Di luar kerjaya hiburan, Shuib berkecimpung dalam bidang perniagaan apabila beliau bersama isterinya, Siti Sarah dan rakan kongsi mereka menubuhkan rangkaian teh susu berasaskan madu lebah, Bubblebee yang mula beroperasi pada 2019 yang mana beliau dan isterinya berkhidmat sebagai ahli lembaga pengarah.

Beliau juga berbakat dalam bidang muzik, berduet bersama isterinya, menerusi lagu "Semakin Benci Semakin Cinta" hasil nukilan Ajai, ia dikeluarkan pada Jun 2021.

Kehidupan peribadi
Beliau berkahwin dengan penyanyi Siti Sarah pada 26 Februari 2011. Pasangan ini dikurniakan empat anak. Pada 26 Februari 2017, Shuib dan Siti Sarah bersanding sempena ulang tahun ke-6 perkahwinan mereka. Siti Sarah, bagaimanapun, meninggal dunia pada 9 Ogos 2021 akibat jangkitan COVID-19 di HUKM.

Shuib ialah seorang yang buta warna.

Diskografi

Single

Filemografi

Filem

Telefilem

Drama

Televisyen

Peserta

Radiografi

Radio

Anugerah dan pencalonan

Rujukan

Pautan luar 
 
 
 
 

Kelahiran 1984
Orang hidup
Pelakon lelaki Malaysia
Pelawak Malaysia
Orang Malaysia berketurunan Melayu
Muslim Malaysia
Orang dari Johor
Penyampai radio Malaysia
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Peserta Raja Lawak
Orang Malaysia berketurunan Banjar